**Javni poziv**

 **korisnicima proračuna Općine Sutivan za dostavu prijava za financijske potpore projektima i programima namijenjenim zadovoljavanju javnih potreba u društvenim djelatnostima za 2017.g.**

**1. PREDMET JAVNOG POZIVA**

Predmet ovog Javnog poziva je prikupljanje pisanih prijedloga programa i projekata svih korisnika Proračuna Općine Sutivan iz područja društvenih djelatnosti za 2017. godinu.

U 2017. Godini neće financirati projekti i programi koji nisu prijavljeni na ovaj Javni poziv.

Prijave se podnose za sljedeća područja:

1. predškolski odgoj,
2. obrazovanje,
3. kultura,
4. tehnička kultura,
5. socijalna skrb i zdravstvena zaštita,
6. sport,
7. ostalo.

**2. PRIJAVITELJI PROGRAMA I PROJEKATA**

Pod korisnicima Proračuna Općine Sutivan podrazumijevaju se organizacije civilnog društva i druge pravne i fizičke osobe, a naročito:
-  Ustanove i udruženja s područja zdravstva,
- Sportski klubovi i udruženja,
-   Udruženja građana,
- Vjerske organizacije,
- Ostale udruge građana, poduzeća i pojedinci.

**3. UVJETI ZA PRIJAVU NA JAVNI POZIV**Uvjeti Javnog poziva za prijavu programa i projekata su:
1.   udruga mora biti upisana u Registar udruga Republike Hrvatske i Registar neprofitnih organizacija pri Ministarstvu financija, a pravna i fizička osoba u sudski ili drugi odgovarajući registar;
2.    korisnici programa ili projekta moraju biti građani s područja Općine Sutivan;
3.    program ili projekt ne smije biti:
– usmjeren isključivo prema investicijskim ulaganjima, izgradnji ili adaptaciji kapitalnih objekata, kupnji opreme,
– usmjeren zadovoljavanju temeljnih potreba poslovanja udruge i druge pravne  i fizičke osobe;
4. da udruga i druga pravna i fizička osoba mora imati osigurano sufinanciranje troškova kandidiranog programa ili projekta i iz drugih izvora, najmanje 25 posto ukupnih troškova;
5. da za kandidirani program ili projekt nisu u cijelosti već odobrena sredstva iz inozemnih fondova i fondacija, fondova Europske unije, državnog proračuna, proračuna drugih jedinica lokalne i regionalne (područne) samouprave ( izjava u privitku javnog poziva);
6. udruga i druga pravna i fizička osoba mora imati osigurane ljudske i materijalne resurse za provedbu programa ili projekta;
7. udruga i druga pravna i fizička osoba mora voditi transparentno financijsko poslovanje, te da je Statut udruge usklađen sa odredbama Zakona o udrugama;
8. da udruga i druga pravna i fizička osoba nema dospjelu nepodmirenu obvezu prema državnom proračunu i proračunu Grada Supetra, osim ako joj je sukladno s posebnim propisima odobrena odgoda plaćanja navedenih obveza, pod uvjetom da se pridržava rokova plaćanja;
9. ukoliko se program ili projekt provodi s partnerom, potpisana Izjava o partnerstvu;
10.prijava na Javni poziv mora sadržavati sve podatke i dokumentaciju određenu Javnim pozivom.

**4. SADRŽAJ PRIJAVE NA JAVNI POZIV**

5.1. Obvezni dijelovi prijave su:
1. ispunjen, potpisan i ovjeren Obrazac za prijavu programa ili projekta (Obrazac br. 1);
2. preslika Upisa u sudski registar, Registar udruga Republike Hrvatske ili drugi odgovarajući registar (https://registri.uprava.hr/#!udruge) ;
3. potvrda Porezne uprave o nepostojanju duga po osnovi javnih davanja;
4. potpisana izjava da za program ili projekt nisu u cijelosti već odobrena sredstva iz inozemnih fondova i fondacija, fondova Europske unije, državnog proračuna, proračuna drugih jedinica lokalne ili regionalne (područne) samouprave (Obrazac br. 2);
5. potpisana izjava o partnerstvu, ako postoje partneri na projektu (Obrazac br. 3);
6. odgovarajući dokument kojim se dokazuje da je za prijavljeni program ili projekt osigurano sufinanciranje iz točke 4. Uvjeta za prijavu na javni poziv (Izjave o sufinanciranju, Ugovori o radu i slično).

**5. NAČIN PRIJAVE**

Prijava programa ili projekta mora sadržavati svu dokumentaciju iz točke 4. ovog Javnog poziva.
Udruge i druge pravne i fizičke osobe svoje programe ili projekte moraju prijaviti na propisanom obrascu.Udruge i druge pravne i fizičke osobe moraju odgovoriti na sva pitanja iz obrasca za prijavu programa ili projekta.
Obrazac za prijavu može se dobiti:
– na internetskoj stranici Općine Sutivan www.sutivan.hr ili
– u Jedinstvenom Upravnom odjelu Općine Sutivan.

**6. ROK I MJESTO PODNOŠENJA PRIJAVE**

Rok za podnošenje prijava je 10 dana od dana objave Javnog poziva.
Kompletiranu prijavu na Javni poziv treba dostaviti putem pošte ili osobno u zatvorenoj omotnici s naznakom „PRIJAVA NA JAVNI POZIV“ na adresu:

**Općina Sutivan, Jedinstveni Upravni odjel
Trg dr.Franje Tuđmana 1, 21 403 Sutivan**

**7.PRIJAVE KOJE SE NEĆE RAZMATRATI**

Neće se razmatrati prijave programa i projekta organizacija civilnog društva, drugih pravnih i fizičkih osoba:

– koje nisu predale financijska izvješća o sredstvima utrošenim u 2015 Godini ili koje nisu uredno izvršile sve ugovorne obveze za prethodno odobrene potpore od strane Općine Sutivan;
– koje nisu ispunile obveze vezane za plaćanje socijalnih doprinosa ili poreza na dohodak;
– za programe čije je financiranje u potpunosti zatvoreno iz drugih izvora financiranja (Državni proračun, proračuni jedinica lokalne i područne (regionalne) samouprave ili iz drugih izvora);
– koje nemaju osigurane druge izvore financiranja, odnosno koje novčana sredstva u 100 postotnom iznosu traže od Općine Sutivan;
– koja je dostavljena nakon roka za podnošenje prijave;
– koja ne zadovoljava uvjete iz točke 3. ovog Javnog poziva;
– koja u Obrascu za prijavu programa ili projekta ne sadrži odgovore na sva pitanja.

**8. ODABIR I NAČIN PROCJENE PROGRAMA ILI PROJEKTA**

O dodjeli i visini financijske potpore odlučuje načenik.

Kriteriji za odabir programa ili projekta su:
– kvaliteta i sadržajna inovativnost ponuđenog programa ili projekta;
– kvaliteta dosadašnjeg rada, uspjesi i iskustvo u provođenju programa ili projekta udruge i druge pravne i fizičke osobe;
– neposredna društvena korist za lokalnu zajednicu te doprinos razvoju civilnog društva;
– trajan i sustavan utjecaj na korisnike programa ili projekta;
– održivost programa ili projekta;
– jasno naveden postupak praćenja evaluacije programa ili projekta;
– udio volonterskog rada;
– organizacijski i ljudski kapaciteti za provedbu programa ili projekta;
– realan odnos troškova i očekivanih rezultata programa ili projekta.

**9. ROK I NAČIN OBJAVE REZULTATA JAVNOG POZIVA**

Rezultati Javnog poziva bit će objavljeni na internetskoj straniciOpćine Sutivan u roku od petnaest dana od dana donošenja odluke o dodjeli financijskih potpora i visini financijske potpore.

**12. POTPISIVANJE UGOVORA**

Udruge i druge pravne i fizičke osobe kojima se odobri financijska potpora sklapaju s Općinom Sutivan Ugovor o korištenju sredstava iz Proračuna Općine Sutivan za 2017. godinu.
Ugovorom se uređuju međusobna prava i obveze udruge i druge pravne i fizičke osobe i Općine Sutivan (dinamika, visina, rok i način isplate potpore, rok izvršenja programa ili projekta, način i dinamika izvješćivanja o provođenju programa ili projekta i utrošku sredstva, obveze udruge i druge pravne i fizičke osobe u slučaju nenamjenskog trošenja potpore, obveza vraćanja neutrošenih sredstava i slično).
Obrazac prijave na Javni poziv sastavni je dio Ugovora.
Ako ovlaštena osoba udruge i druge pravne i fizičke osobe ne pristupi potpisivanju Ugovora, a svoj nedolazak ne opravda u roku od pet dana od primanja poziva, smatrat će se da je udruga i druga pravna i fizička osoba odustala od ostvarivanja potpore.

**13. OBAVIJEST O OBJAVI NATJEČAJA**

Predmet Javnog poziva, podatak o tome gdje se tekst Javnog poziva objavljuje i rok podnošenja prijava objavljuju se u „Službenom glasniku Općine Sutivan“, na oglasnoj ploči i WEB stranici Općine Sutivan.

 Načelnik Općine Sutivan

 Ranko Blažević

Klasa: 402-04/16-01/0006

Urbr: 2104/08-02/1-16-0001

Sutivan, 14. studenoga 2016.